section_heading: Bombarderi
paragraph_text: Potez 633 B2 bio je dizajniran da ispuni potražnju za lakim bombarderom dvosjedom. Avion je zadržao trup, krila i motore s 631 ali je maknuta promatračka pozicija i gondola topa a između pilotske kabine i zadnje pozicije s mitraljezom ugrađen je manji odjeljak za bombe. Prednje naoružanje sastojalo se samo od jednog lakog mitraljeza u nosu aviona. U odjeljak za bombe moglo je stati osam bombi od 50&nbsp;kg ili dvije bombe od 200&nbsp;kg. Avion nije imao posebno mjesto za bombaša nego je za tu ulogu bio zadužen stražnji mitraljezac koji je usmjeravanje bombi trebao izvesti kroz periskopski nišan postavljen ispred njega, razmještaj koji se na terenu pokazao neupotrebljiv.